༈འདི་ཟླའི་ཕྱི་ཚེས་༡༡སྡེ་དགེ་འདན་མ་ནས་སྡེ་དཔོན་དབང་གྲགས་བཙན་ཁྲིད་དང་།ཚེས་༡༢ཉིན་ཁོང་གི་བུ་ཀུན་དགའ་ཤེས་རབ།སྤུན་མཆེད་བཟང་པོ་སོགས་ལ་མེ་མདའ་བཞུས་ནས་མི་༡༠ཙམ་རྨས་པ།སྡེ་དཔོན་གཞོན་པ་དབང་ཆེན་སོགས་མི་མང་༢༠ཙམ་འཇུ་བཟུང་བྱས་པ་དང་།ཤུག་པ་སྡེ་པ་ཁྱོན་ཡོངས་ད་ལྟ་དམག་མིས་བསྐོར་ཏེ་དྲག་གནོན་འོག་ལྷག་མུས་ཡིན་པའི་ཛ་དྲག་གནས་སྟངས་ཆེད།ཕྱི་ཚེས་༡༤དང་༡༥སོ་སོར་ཨ་རི་ཉི་ཡོག་ནས་དང་བླངས་བོད་མི་ཁག་ཅིག་གིས་གོ་སྒྲིག་འོགམཉམ་འབྲེལ་རྒྱལ་ཚོགས་མདུན་སྡེ་དཔོན་དབང་གྲགས་སོགས་གློད་བཀྲོལ་དགོས་པ་དང་།མཉམ་འབྲེལ་རྒྱལ་ཡོངས་ཀྱི་དྲུང་ཆེས་ཛ་དྲག་གི་གནས་དོན་འདི་དག་ཆེད་སྐད་ཆ་བཤད་རོགས་ཞེས་པ་སོགས་ཀྱི་སྐད་འབོད་བྱས་ཏེ།ཡིག་ཆ་འགྲེམ་སྤེལ།ཛ་དག་གི་གནས་ཚུལ་ལྷག་པའི་པར་རིས་སྦྱར་འགྲེམ་བཅས་གནང་ཡོད་འདུག